**ΔΡΑΣΤΗΡΙΟΤΗΤΑ – ΕΡΓΑΣΙΑ**

Η μουσική είναι μια γλώσσα ήχων και συναισθημάτων. Ωστόσο δεν μπορούμε να εξηγήσουμε εύκολα με λόγια γιατί κάποιοι ήχοι που ακούγονται ταυτόχρονα είναι ευχάριστοι, δυσάρεστοι ή προκαλούν διαφορετικά συναισθήματα στον καθέναν από εμάς. Ανάμεσα στο «ευχάριστο» και στο «δυσάρεστο» υπάρχουν πολλές διαβαθμίσεις, όπως συμβαίνει με τις αποχρώσεις των χρωμάτων. Έχεις ποτέ σκεφτεί πόσες αποχρώσεις υπάρχουν από το άσπρο ως το μαύρο; Μπορείς να τις δεις, να τις αναγνωρίσεις, αλλά δύσκολα μπορείς να τις περιγράψεις. Το ίδιο συμβαίνει και με τις γεύσεις! Το ίδιο και με τα συναισθήματα! Αυτό συμβαίνει και με τη μουσική. Η μουσική, λοιπόν, είναι ένα ταξίδι γεμάτο συναισθήματα, διαφορετικά για τον καθέναν από εμάς.

Πάμε λοιπόν να ταξιδέψουμε σε μακρινούς και όμορφους τόπους, τόπους μαγικούς ....παρέα με τη μουσική που σας στέλνω να ακούσετε. Κι αφού ακούσετε και «ταξιδέψετε», καταγράψτε στο τετράδιο της μουσικής τα συναισθήματά σας, τον τόπο που ονειρευτήκατε και τέλος δώστε έναν τίτλο σε αυτό το μουσικό έργο!

Καλό μουσικό ταξίδι!